Vejledende guide for praktikvejledere for pædagogiske assistentelever

Denne vejledende guide er for praktikvejledere der vejleder pædagogiske assistentelever. Den er udarbejdet i samarbejde mellem Guldborgsund Kommune, Lolland Kommune, Vordingborg Kommune og SOSU-skolen i Nykøbing F.

Pædagogiske assistentelever arbejder med 18 praktikmål gennem deres uddannelse. Det er samme mål for praktik 1 i almenområdet og praktik 2 i specialområdet.

**Praktik 1 i almenområdet:** På side 2-4 findes det vejledende niveau for det enkelte mål, som tilstræbes at eleven opnår for at praktikken godkendes.

**Praktik 2 i specialområdet:** På side 5-8 findes det vejledende niveau for det enkelte mål, som tilstræbes at eleven opnår for at praktikken godkendes. Praktik 2 er elevens afsluttende praktik, så målene forventes opnået på avanceret niveau.

Praktikmålene skal opfattes som en progression i uddannelsen. Det er først i den afsluttende praktikperiode at eleven skal være på avanceret niveau.

Der er en vejledende guide og praktikvejleder skal fortsat foretage en helhedsvurdering af eleven. Hvor langt eleven kommer med et mål, afhænger af praktikstedets læringsmuligheder, hvilket praktikvejleder må tage højde for ved udfyldning af midtvejs- og slutevaluering. Målene vurderes i forhold til praktikstedet målgruppe.

# Praktikmålene vurderes ud fra følgende præstationsstandarderne, defineret i bekendtgørelse om erhvervsuddannelser:

**Begynder niveau:**

Eleven kan løse en opgave og udføre en aktivitet i en kendt situation eller ud fra en kendt problemstilling eller kan udføre en mere kompliceret aktivitet under vejledning. På dette niveau lægges der vægt på personlig kompetence til at sætte sig ind i uddannelsens fundamentale kundskabs- og færdighedsområder og kompetence til at udvikle ansvarlighed og grundlag for fortsat læring. På begynderniveauet grundlægges ligeledes selvstændighed i opgaveløsning.

**Rutineret niveau:**

Eleven kan planlægge og gennemføre en opgave eller aktivitet eller løse et problem i en rutinemæssig eller kendt situation og omgivelse, alene og i samarbejde med andre. På dette niveau lægges vægt på den personlige kompetence til selvstændigt at sætte sig ind i mere komplicerede problemstillinger og til at kommunikere med andre om løsningen heraf. Yderligere lægges vægt på fleksibilitet og omstillingsevne.

**Avanceret niveau:**

Eleven kan vurdere et problem, kan planlægge, løse og gennemføre en opgave eller aktivitet eller løse et problem også i ikke-rutinesituationer – alene eller i samarbejde med andre – under hensyn til opgavens art. På dette niveau lægges vægt på den personlige kompetence til at tage selvstændigt ansvar og vise initiativ samt kompetence til selv at formulere og løse faglige og sociale opgaver og problemer. Yderligere lægges vægt på kvalitetssans og kreativitet.

**I begge praktikperioder udarbejdes der** **midtvejsevaluering, slutevaluering og udfyldes en PASS erklæring.** Ved midtvejsevaluering eller slutevaluering hvor praktikvejleder ikke forventer den godkendt, orienteres uddannelseskonsulent ved SOSU-skolen Jane Nordahl [jano@sosunyk.dk](mailto:jano@sosunyk.dk) og elevens ansættende myndighed.

|  |  |  |
| --- | --- | --- |
| **Praktikmål** | **Konkretiserede praktikmål for almenområdet** | **Niveauer i praktik** |
| **Eleven kan:** | **Eleven har:** | **Praktik 1** |
| **1.**  Eleven kan selvstændigt og sammen med andre varetage de pædagogiske opgaver med forståelse for lovgivningen på det konkrete praktiksted og de politiske målsætninger for området. | **Viden om:**  Relevant lovgivning, retningslinjer, politikker m.m. for praktikstedet.  **Færdigheder:**  Eleven skal i det pædagogiske arbejde følge gældende regler og retningslinjer på praktikstedet. | **Begynder** |
| **2.**  Eleven kan anvende og reflektere over pædagogiske observationer til at planlægge, igangsætte, tilpasse og fagligt begrunde pædagogiske aktiviteter. | **Viden om:**  Hvordan man observerer.  **Færdigheder:**  Eleven skal planlægge, gennemføre og evaluere aktiviteter for gruppen såvel som for enkelt individ, ud fra de observationer, som eleven har gjort sig. | **Rutineret** |
| **3.**  Eleven kan igangsætte pædagogiske aktiviteter, der har fokus på målgruppens sproglige udvikling. | **Viden om:**  Målgruppens sproglige udvikling såvel den samlede gruppe som den enkelte.  **Færdigheder:**  Eleven skal planlægge, gennemføre og evaluere aktiviteter/metoder, som styrker og understøtter målgruppens sproglige udvikling. | **Rutineret** |
| **4.**  Eleven kan igangsætte leg og aktiviteter, der medtænker køn, inkluderende processer og fællesskaber, herunder børn i udsatte positioner. | **Viden om:**  Sociale kompetencer og alsidig personlig udvikling.  **Færdigheder:**  Eleven kan planlægge og igangsætte lege og aktiviteter, som inddrager alle i fællesskabet, uanset de forskelligheder, der måtte være i målgruppen. | **Rutineret** |
| **5.**  Eleven kan understøtte målgruppens kompetencer til at etablere venskaber og indgå i relationer. | **Viden om:**  Sociale kompetencer, alsidig personlig udvikling. Relations teorier.  **Færdigheder:**  Eleven skal kunne planlægge, gennemføre og evaluere aktiviteter, som styrker målgruppens relationer og venskaber for at indgå i en relation eller venskaber. | **Rutineret** |
| **6.**  Eleven kan selvstændigt gennemføre pædagogiske observationer for at understøtte målgruppens trivsel, nysgerrighed og kendskab til sig selv. | **Viden om:**  Observation af målgruppens og deres behov.  **Færdigheder:**  Eleven skal kunne observere og reflektere over målgruppens behov for støtte, udfordringer og guidning til alsidige personlige udvikling i et fælleskab. | **Rutineret** |
| **7.**  Eleven kan selvstændigt varetage pædagogiske omsorgsopgaver ud fra en empatisk og faglig professionel tilgang, hvor der arbejdes med at forstå målgruppens signaler og behov. | **Viden om:**  Børns udvikling og behov. Kommunikation herunder, hvordan man støtter, vejleder og rådgiver/motiverer.  **Færdigheder:**  Eleven skal øve sig i at aflæse og forstå målgruppen deres/dennes initiativer og handlinger, samt kommunikere med dem verbalt og nonverbalt. Eleven skal støtte og hjælpe målgruppen på en respektfuld og anerkendende måde. | **Begynder** |
| **8.**  Eleven kan igangsætte og motivere til pædagogiske aktiviteter, der skaber engagement og glæde ved fysisk aktivitet og bevægelse. | **Viden om:**  Krop, leg, bevægelse og motorik. Sanser og kropsbevidsthed.  **Færdigheder:**  Eleven skal planlægge, gennemføre og evaluere aktiviteter for at fremme og motivere målgruppen glæde og lyst til bevægelse. | **Rutineret** |
| **9.**  Eleven kan anvende udeliv og naturen til at iværksætte pædagogiske aktiviteter, der lærer målgruppen om naturfænomener og bæredygtighed. | **Viden om:**  Naturen, herunder årstidernes kendetegn og oplevelser i naturen, planter, dyreliv, motorisk udvikling.  **Færdigheder:**  Eleven skal planlægge, gennemføre og evaluere aktiviteter i naturen for at motivere og fremme målgruppens glæde og viden om natur og naturfænomener. | **Rutineret** |
| **10.**  Eleven kan selvstændigt følge hygiejniske retningslinjer og tage initiativ til handlinger, der forebygger infektion i institutioner. | **Viden om:**  Sundhedsfremme og forebyggelse.  **Færdigheder:**  Fokus på hygiejne; såsom at vaske hænde og smitteveje. Samt sundhedsfremme målgruppen kost og motionsvaner generelt i praktikken. | **Rutineret** |
| **11.**  Eleven kan selvstændigt og i samarbejde med andre skabe rammer for det pædagogiske måltid og igangsætte samtaler om kultur, fællesskaber, sunde valg og livskvalitet. | **Viden om:**  Måltidet som pædagogisk aktivitet: Kost, sundhed og samvær.  **Færdigheder:**  Eleven skal inddrage sin viden om kost og sundhed i dialog med målgruppen i motivation for den enkelte på en alderssvarende måde. Eleven kan eventuelt lave aktiviteter ud fra emnet, såsom maddag o. lign. | **Rutineret** |
| **12.**  Eleven kan igangsætte musiske, æstetiske og kulturelle aktiviteter med fokus på indtryk, oplevelser, dannelse, følelser og kropslige sansninger. | **Viden om:**  Æstetik og kultur, herunder højtider og traditioner. Former, materialer og teknikker. Aktiviteter med musik og drama.  **Færdigheder:**  Eleven skal planlægge, gennemføre og evaluere aktiviteter og lege, der styrker målgruppens kreativitet, sanser og glæde ved kreativ og musisk udfoldelse. | **Rutineret** |
| **13.**  Eleven kan anvende sociale og digitale medier som redskab i pædagogiske aktiviteter. | **Viden om:**  De digitale mediers muligheder i hverdagen og de sociale mediers anvendelse i forhold til den daglige dialog.  **Færdigheder:**  Eleven kan anvende devise i pædagogiske aktiviteter og til dokumentation. Eleven skal være rollemodel i forhold til anvendelse af de digitale og sociale medier, herunder GDPR  (persondataforordningen). | **Begynder** |
| **14.**  Eleven kan anvende velfærdsteknologi på praktikstedet. | **Viden om:**  Hjælpemidler i forhold til målgruppen.  **Færdigheder:**  Eleven skal anvende de hjælpemidler, der er tilstede på praktikstedet. | **Begynder** |
| **15.**  Eleven kan deltage aktivt i faglige drøftelser, i evaluering og dokumentation af pædagogiske aktiviteter, i det daglige arbejde, til møder og ved vejledning samt i samarbejdet med øvrige fagprofessionelle. | **Viden om:**  Praktikstedets pædagogiske linje og politikker.  Forskning på området – hvad virker.  **Færdigheder:**  Eleven skal kunne udarbejde information til forældre og samarbejdspartnere. Eleven skal kunne udarbejde dokumentation af aktiviteter (billeddokumentation eller skriftligt). Eleven deltager aktivt i vejledning og bidrager med emner til vejledningen. | **Rutineret** |
| **16.**  Eleven kan selvstændigt arbejde med egen rolle og ansvar i forhold til fysiske og psykiske arbejdsbelastninger, herunder ergonomi, konflikthåndtering, samarbejde og arbejdsmiljø. | **Viden om:**  Fysisk og psykisk arbejdsmiljø. Ergonomi.  **Færdigheder:**  Eleven kan støtte målgruppen i at løse konflikter. Eleven skal samarbejde med det øvrige personale. Anvende korrekte arbejdsstillinger. Eleven er medansvarlig for at skabe et godt arbejdsmiljø. Eleven kender balancen mellem at hjælpe målgruppen og styrke deres selvhjulpenhed. | **Begynder** |
| **17.**  Eleven kan anvende målrettet kommunikation i dialog med målgruppen, målgruppens forældre og pårørende og kolleger | **Viden om:**  Kommunikation og dialogværktøjer.  **Færdigheder:**  Eleven skal kunne indgå i samarbejdet med sin faglige kunnen både i dialoger og i det praktiske arbejde. Eleven skal øve sig i at formidle pædagogiske overvejelser. Eleven skal tage initiativ til dialog med såvel målgruppens forældre som kolleger. | **Begynder** |
| **18.**  Eleven kan arbejde med etiske, daglige dilemmaer og reflektere over egen fagprofessionelle rolle i sin pædagogiske praksis | **Viden om:**  Praktikstedets pædagogiske linje og praksis. Egne holdninger og grænser.  **Færdigheder:**  Eleven er tydelig i forhold til holdninger og grænser. Eleven anvender sin logbog til refleksion i forhold egen praksis. Eleven overholder sin tavshedspligt. | **Begynder** |

|  |  |  |
| --- | --- | --- |
| **Praktikmål** | **Konkretiserede praktikmål for specialområdet** | **Niveauer i praktik** |
| **Eleven kan:** | **Eleven har:** | **Praktik 2** |
| **1.**  Eleven kan selvstændigt og sammen med andre varetage de pædagogiske opgaver med forståelse for lovgivningen på det konkrete praktiksted og de politiske målsætninger for området. | **Viden om:**  Serviceloven, magtanvendelsescirkulære, tavshedspligt, øvrige relevante politikker (eks. Kostpolitik, magtanvendelsescirkulære mm) samt praktikstedets pædagogiske retningslinjer  **Færdigheder:**  Eleven skal i det pædagogiske arbejde følge gældende regler og retningslinjer på praktikstedet. | **Avanceret** |
| **2.**  Eleven kan anvende og reflektere over pædagogiske observationer til at planlægge, igangsætte, tilpasse og fagligt begrunde pædagogiske aktiviteter. | **Viden om:**  Observation, relations arbejde, motivation  **Færdigheder:**  Eleven skal planlægge, gennemføre og evaluere aktiviteter for den enkelte borger, ud fra de observationer, som eleven har gjort sig. | **Avanceret** |
| **3.**  Eleven kan igangsætte pædagogiske aktiviteter, der har fokus på målgruppens sproglige udvikling. | **Viden om:**  Den enkelte borgers individuelle niveau.  Kommunikation: Verbal/nonverbal, kropssprog, evt. introduktion til T-T-T (tegn til tale)    **Færdigheder:**  Eleven skal planlægge, gennemføre og evaluere aktiviteter/metoder, som styrker og understøtter borgerens sproglige udvikling. Fx ved at synge, læse, drama, rim og remser. | **Avanceret** |
| **4.**  Eleven kan igangsætte leg og aktiviteter, der medtænker køn, inkluderende processer og fællesskaber, herunder børn i udsatte positioner. | **Viden om:**  Sociale kompetencer og alsidig personlig udvikling.  Borgernes individuelle handleplaner og indsatsmål.  **Færdigheder:**  Eleven kan planlægge og igangsætte aktiviteter, der giver mulighed for at den enkelte borger er med i et fællesskab, på hans/hendes præmisser og forudsat borgeren profitere af dette. EKS. Ved hjælp af Nuzo/Flow | **Avanceret** |
| **5.**  Eleven kan understøtte målgruppens kompetencer til at etablere venskaber og indgå i relationer. | **Viden om:**  Sociale kompetencer, alsidig personlig udvikling. Relations teorier, motivation og kommunikation.  **Færdigheder:**  Eleven skal kunne planlægge, gennemføre og evaluere aktiviteter, som styrker den enkelte borgers relationer og venskaber/eller den enkelte borgers forudsætning for at indgå i en relation eller venskaber. | **Avanceret** |
| **6.**  Eleven kan selvstændigt gennemføre pædagogiske observationer for at understøtte målgruppens trivsel, nysgerrighed og kendskab til sig selv. | **Viden om:**  Observation; den enkelte borger og dennes behov.  Indsigt i borgernes individuelle handleplan og indsatsmål  **Færdigheder:**  Eleven skal kunne observere og reflektere over den enkelte borgers behov for støtte/motivation til personlig udvikling. | **Avanceret** |
| **7.**  Eleven kan selvstændigt varetage pædagogiske omsorgsopgaver ud fra en empatisk og faglig professionel tilgang, hvor der arbejdes med at forstå målgruppens signaler og behov. | **Viden om:**  Borgerens eventuelle udvikling og behov. Herunder kommunikation; hvordan man støtter, vejleder og rådgiver/motiverer.  **Færdigheder:**  Eleven skal øve sig i at aflæse og forstå den enkelte borger – deres/dennes initiativer og handlinger, samt kommunikere med dem verbalt og nonverbalt (kropssprog). Eleven skal støtte og hjælpe borgeren på en respektfuld, ligeværdig og anerkendende måde. | **Avanceret** |
| **8.**  Eleven kan igangsætte og motivere til pædagogiske aktiviteter, der skaber engagement og glæde ved fysisk aktivitet og bevægelse. | **Viden om:**  Krop, leg, bevægelse og motorik. Sanser og kropsbevidsthed.  EKS. Sansestimuli, Nuzo, stolegymnastik  **Færdigheder:**  Eleven skal planlægge, gennemføre og evaluere aktiviteter for at fremme og motivere borgerens glæde og lyst til bevægelse.  Er borgeren kørestolsbruger, kan eleven motivere til fx en tur i den friske luft, eller bevægelse i form af leg, hvor kun armene bruges, fx med en ballon. | **Avanceret** |
| **9.**  Eleven kan anvende udeliv og naturen til at iværksætte pædagogiske aktiviteter, der lærer målgruppen om naturfænomener og bæredygtighed. | **Viden om:**  Naturen, herunder årstidernes kendetegn og oplevelser i naturen, planter, dyreliv, motorisk udvikling.  Borgernes individuelle handleplaner ogindsatsmål.  **Færdigheder:**  Eleven skal planlægge, gennemføre og evaluere aktiviteter i naturen for at motivere og fremme borgerens glæde og viden om natur og naturfænomener. Ture i skov, ved strand o.a. fx tilbydes. | **Avanceret** |
| **10.**  Eleven kan selvstændigt følge hygiejniske retningslinjer og tage initiativ til handlinger, der forebygger infektion i institutioner. | **Viden om:**  Sundhedsfremme og forebyggelse. Institutionens hygiejne politikker  **Færdigheder:**  Fokus på hygiejne; såsom at vaske hænder. Generel sundhedsfremme samt smitteveje generelt i praktikken. | **Avanceret** |
| **11.**  Eleven kan selvstændigt og i samarbejde med andre skabe rammer for det pædagogiske måltid og igangsætte samtaler om kultur, fællesskaber, sunde valg og livskvalitet. | **Viden om:**  Måltidet som pædagogisk aktivitet. Kost og sundhed.  Institutionens kostpolitik. Motivation til sundhed  **Færdigheder:**  Eleven skal inddrage sin viden om kost og sundhed i dialog og som motivation for den enkelte borger.  Eleven kan eventuelt lave aktiviteter ud fra emnet, såsom maddag o. lign. | **Avanceret** |
| **12.**  Eleven kan igangsætte musiske, æstetiske og kulturelle aktiviteter med fokus på indtryk, oplevelser, dannelse, følelser og kropslige sansninger. | **Viden om:**  Æstetik og kultur, herunder højtider og traditioner. Former, materialer og teknikker. Aktiviteter med musik og drama.  Eks. Sansestimuli  **Færdigheder:**  Eleven skal planlægge, gennemføre og evaluere aktiviteter og lege, der styrker borgerens kreativitet, sanser og glæde ved kreativ og musisk udfoldelse. | **Avanceret** |
| **13.**  Eleven kan anvende sociale og digitale medier som redskab i pædagogiske aktiviteter. | **Viden om:**  De digitale mediers muligheder i hverdagen og de sociale mediers anvendelse i forhold til den daglige dialog.  Tablets, interaktive spil, Apps som hjælpeværktøj til borgerens dagligdag  **Færdigheder:**  Eleven kan anvende fx IPad i pædagogiske aktiviteter og til dokumentation. Eleven skal være rollemodel i forhold til anvendelse af de digitale og sociale medier (og respektere GDPR  (persondataforordningen). | **Avanceret** |
| **14.**  Eleven kan anvende velfærdsteknologi på praktikstedet. | **Viden om:**  Hjælpemidler i forhold til brugere. Oplæring og introduktion til praktikstedets hjælpemidler eks. Loftlifte  **Færdigheder:**  Eleven skal anvende de hjælpemidler, der er tilstede på praktikstedet. Fx elektriske kørestole, IPad, loftlifte o.a. | **Avanceret** |
| **15.**  Eleven kan deltage aktivt i faglige drøftelser, i evaluering og  dokumentation af pædagogiske aktiviteter, i det daglige arbejde, til møder og ved vejledning samt i samarbejdet med øvrige fagprofessionelle. | **Viden om:**  Praktikstedets pædagogiske linje og politikker.  Forskning på området – hvad virker. Institutionens målsætning, pædagogiske metoder og indsatsområder overfor den enkelte borger  **Færdigheder:**  Eleven skal kunne udarbejde information til borgerens pårørende og samarbejdspartnere. Eleven skal kunne udarbejde dokumentation af aktiviteter (billeddokumentation eller skrive på tavlen). Eleven deltager aktivt i vejledning | **Avanceret** |
| **16.**  Eleven kan selvstændigt arbejde med egen rolle og ansvar i forhold til fysiske og psykiske arbejdsbelastninger, herunder ergonomi, konflikthåndtering, samarbejde og arbejdsmiljø. | **Viden om:**  Fysisk og psykisk arbejdsmiljø. Ergonomi. Oplæring og introduktion i forflytningsteknikker samt bespænding af kørestole i institutionens busser  **Færdigheder:**  Eleven kan støtte borgerne i at løse konflikter. Eleven skal samarbejde med det øvrige personale. Anvende korrekte arbejdsstillinger. Eleven er medansvarlig for at skabe et godt arbejdsmiljø. | **Avanceret** |
| **17.**  Eleven kan anvende målrettet kommunikation i dialog med målgruppen, målgruppens forældre og pårørende og kolleger | **Viden om:**  Kommunikation og dialogværktøjer.  **Færdigheder:**  Eleven skal kunne indgå i samarbejdet med sin faglige kunnen både i dialoger og i det praktiske arbejde. Eleven skal øve sig i at formidle pædagogiske overvejelser. Eleven skal tage initiativ til dialog med målgruppen/ eller borgeren, forældre, pårørende og kolleger. | **Avanceret** |
| **18.**  Eleven kan arbejde med etiske, daglige dilemmaer og reflektere over egen fagprofessionelle rolle i sin pædagogiske praksis | **Viden om:**  Praktikstedets pædagogiske linje og praksis. Egne holdninger og grænser.  **Færdigheder:**  Eleven er tydelig i forhold til holdninger og grænser. Eleven kan anvende logbog til refleksion i forhold egen praksis. Eleven overholder sin tavshedspligt. | **Avanceret** |